CELEX: 32022D0550
Language: fi
Date: 2022-03-17 00:00:00
Title: Neuvoston päätös (EU) 2022/550, annettu 17 päivänä maaliskuuta 2022, elohopeaa koskevan Minamatan yleissopimuksen osapuolten konferenssin neljännen kokouksen toisessa osassa Euroopan unionin puolesta otettavasta kannasta kyseisen yleissopimuksen 11 artiklan 2 kohdassa tarkoitetun elohopeajätteen raja-arvot vahvistavan päätöksen hyväksymiseen

6.4.2022   
               
               
                  FI
               
               
                  Euroopan unionin virallinen lehti
               
               
                  L 107/80
               
            
         NEUVOSTON PÄÄTÖS (EU) 2022/550,
         annettu 17 päivänä maaliskuuta 2022,
         elohopeaa koskevan Minamatan yleissopimuksen osapuolten konferenssin neljännen kokouksen toisessa osassa Euroopan unionin puolesta otettavasta kannasta kyseisen yleissopimuksen 11 artiklan 2 kohdassa tarkoitetun elohopeajätteen raja-arvot vahvistavan päätöksen hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki elohopeaa koskevan Minamatan yleissopimuksen, jäljempänä ’yleissopimus’, neuvoston päätöksellä (EU) 2017/939 (1), ja se tuli voimaan 16 päivänä elokuuta 2017.
                  
               
                     (2)
                  
                  
                     Yleissopimuksen osapuolten konferenssin ensimmäisessä kokouksessaan hyväksymän työjärjestystä koskevan päätöksen MC-1/1 mukaisesti osapuolten olisi pyrittävä kaikin tavoin siihen, että kaikista tärkeistä asioista sovitaan yksimielisesti.
                  
               
                     (3)
                  
                  
                     Yleissopimuksen osapuolten konferenssi hyväksyi 25–29 päivänä marraskuuta 2019 pidetyssä kolmannessa kokouksessaan päätöksen MC-3/5, jossa vahvistetaan raja-arvot yleissopimuksen 11 artiklan 2 kohdassa tarkoitetulle elohopeasta tai elohopeayhdisteistä koostuvalle tai sitä sisältävälle jätteelle ja edellytetään, että yleissopimuksen osapuolten konferenssin 19–23 päivänä marraskuuta 2018 pidetyssä toisessa kokouksessaan perustama teknisten asiantuntijoiden ryhmä laatii raja-arvot elohopeasta tai elohopeayhdisteistä saastuneelle jätteelle, jäljempänä ’elohopeasta saastunut jäte’, mukaan lukien mineraalijäte, joka on peräisin muusta kaivostoiminnasta kuin uuden elohopean louhinnasta.
                  
               
                     (4)
                  
                  
                     Yleissopimuksen osapuolten konferenssin odotetaan hyväksyvän 21–25 päivänä maaliskuuta 2022 pidettävässä neljännen kokouksen toisessa osassa yleissopimuksen 11 artiklan 2 kohdassa tarkoitetun elohopeajätteen raja-arvoja koskevan päätöksen, jäljempänä ’ehdotettu päätös’, joka tämän seurauksena määrittäisi yleissopimuksen 11 artiklan soveltamisalan tällaisten jätteiden osalta. Yleissopimuksen 11 artiklan 2 kohdan soveltamisalaan kuuluva elohopeasta saastunut jäte olisi käsiteltävä ympäristön kannalta kestävällä tavalla yleissopimuksen 11 artiklan 3 kohdan nojalla.
                  
               
                     (5)
                  
                  
                     On aiheellista määrittää kanta, joka otetaan unionin puolesta osapuolten konferenssissa, sillä jos ehdotettu päätös hyväksytään, sillä on oikeudellisia vaikutuksia, koska yleissopimuksen osapuolten on toteutettava toimenpiteitä sen panemiseksi täytäntöön kansallisella tai alueellisella tasolla tai molemmilla.
                  
               
                     (6)
                  
                  
                     Unioni on osallistunut merkittävällä tavalla yleissopimuksen jätemääräysten kehittämiseen ja kokousten välisen ajan asiantuntijatyöhön, joka käynnistettiin päätöksellä MC-3/5 ja joka on johtanut ehdotettuun päätökseen.
                  
               
                     (7)
                  
                  
                     Unionin säännöstössä edellytetään jo nyt, että kaikki yleissopimuksen 11 artiklan 2 kohdassa tarkoitettu elohopeajäte, mukaan lukien elohopeasta saastunut jäte, käsitellään vaarantamatta ihmisten terveyttä ja vahingoittamatta ympäristöä jätteen elohopeapitoisuudesta riippumatta.
                  
               
                     (8)
                  
                  
                     Unionin olisi tuettava päätöksen hyväksymistä yleissopimuksen osapuolten konferenssissa vain, jos se on unionin säännöstön mukainen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Yleissopimuksen osapuolten konferenssin neljännen kokouksen toisessa osassa unionin puolesta otettava kanta on puoltaa unionin säännöstön mukaisen elohopeasta saastuneen jätteen raja-arvoja koskevan päätöksen hyväksymistä.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 17 päivänä maaliskuuta 2022.
            
               
                  Neuvoston puolesta
               
               
                  Puheenjohtaja
               
               B. POMPILI
            
         
         
            (1)  Neuvoston päätös (EU) 2017/939, annettu 11 päivänä toukokuuta 2017, elohopeaa koskevan Minamatan yleissopimuksen tekemisestä Euroopan unionin puolesta (EUVL L 142, 2.6.2017, s. 4).